open-index/open-wikipedia-markdown huggingface dataset:
Fakulteit

In **fakulteit** (fan it Latynske *facultas*, "fermogen" of "feardichheid") is in haadôfdieling fan in universiteit, dêr't in tal oaninoar besibbe opliedings en ûndersyksgroepen yn feriene binne. Ek hegeskoallen begjinne dat begryp hieltyd mear te brûken foar harren ôfdielings dêr't oaninoar besibbe opliedings yn feriene binne.

## Skiednis
De midsiuwske Universiteit fan Bologna, dy't de earste universiteit wie, en as in foarbyld foar lettere midsiuwske Jeropeeske universiteiten tsjinne, hie fjouwer fakulteiten: fakulteit fan de keunsten, godgeleardens, rjochtgeleardens en genêskunde. Studinten setten harren stúdzje ornaris útein mei de fakulteit fan de keunsten, en wannear't se dêrmei slaggen, setten se harren stúdzje fuort mei de oare fakulteiten. Foar in universiteit om dy fjouwerfakulteiten ta stân te bringen, wie al in grut foarrjocht, want net alle universiteiten koene dat wiermeitsje.

De fakulteit fan de keunsten krige syn namme fan de sân frije keunsten": it *[[trivium]]* (grammatika, logika en retoryk) en it *[[quadrivium]]* (rekkenkunde, mjitkunde, muzyk en astronomy). Yn Dútske, Skandinavyske en Slavyske universiteiten waard dy fakulteit earder de "Fakulteit fan de Wittenskip" neamd. 

De hegere fakulteiten fan de rjochtsgeleardens en fan de genêskunde wiene ornearre, lykas hjoed-de-dei, foar spesjaal ûnderrjocht dy't nedich wiene foar bepaalde beroppen. De fakulteit fan de godgeleardens wie in beropsfakulteit foar de geastliken, en wie oant de Ferljochting de heechste fakulteit, en tagelyk ek de meast seldsume, en tsjinne gauris as foarbyld foar oare fakulteiten. De pauzen besochten dy ynearsten dus ek te beynfloedzjen. 

It tal fakulteiten is troch de iuwen hinne stadichoan tige útwreide, troch it ûntstean fan subfakulteiten út de fjouwer klassike fakulteiten wei, en trochdat de neidruk nei de Yndustriële Revolúsje letter mear op de kennis yn de yndustry en de maatskippij lein waard, it ûntstean fan spesjalisearre fakulteiten sa as bygelyks de lânbou of de technyske wittenskip.

## Organisaasje
In fakulteit stiet ûnder de lieding fan in dekaan, dy't bystien wurdt troch in bestjoer. Dêryn sitte gauris in portefúljehâlder "ûnderwiis" en in portefúljehâlder "ûndersyk", njonken in direkteur bedriuwsfiering. It bestjoer en de dekaan oerlizze regelmjittich mei de fakulteitsried, dy't in meisizzenskipsried is, en dy't troch de meiwurkers en de studinten fan de fakulteit keazen wurdt.
Streekpaden

Streekpaden binne regionale rekreative kuierpaden tusken de 80 en 365 km lang. De streekpaden binne lykas de GR-Paden yn etappen opdield. Yn Flaanderen wurde sokke paden dan ek Streek-GR neamd.
In streekpaad is meastentiids in sletten rûte, oftewol in rûte dêr’t it begjin- en einplak itselde binne. In fariaasje dêrop is *[[WaddenWandelen]]* (SP 4) dy't bestiet út losse rûten op 'e eilannen. It bekendste streekpaad yn Fryslân is it Alvestêdepaad (SP 19).

## Paadwizers
De streekpaden binne yn beide rjochtingen mei in giel-read teken markearre mei stikkers, oanbrocht mei ferve op dykmeubilêr, yn kuiergidsen en op it webstee fan *Wandelnet* beskreaun. It is oan te riden gebrûk te meitsjen fan sa’n gids as de webstee om’t de paadwizers yn it fjild wol ris ferdwine. It basisteken jout de rûte oan, en wurdt nei ferrin fan tiid werhelle om oan te jaan dat jo noch op it rjochte paad binne. In rjochting oanpassing wurdt oanjûn mei in pylkje.

## List fan streekpaden
### Streekpaden yn Fryslân
* Alvestedepaad – 283 km (SP 19)
* Noardlike Fryske Wâldenpaad – 165 km (SP 20)
* Waddenwandelen – 275 km (SP 4)

### Streekpaden yn Nederlân

### Streekpaden yn Belgje

## Sjoch ek
* GR-Paden

## Keppeling om útens
*  Wandelnet
* Groteroutepaden
Église Notre-Dame-de-l'Assomption (Sainte-Mère-Église)

De **Marije-Himelfearttsjerke** (Frânsk: *Église Notre-Dame-de-l'Assomption*), ek Marije fan 'e Fredetsjerke (*Église Notre-Dame de la Paix*), is in roomsk-katolyk tsjerkegebou yn Sainte-Mère-Église yn de regio Normandje yn Frankryk. De parochytsjerke giet werom op 'e 12e oant 13e iuw.  

Sûnt 1840 is de tsjerke in histoarysk monumint.

## Skiednis

De hjoeddeiske bou fan tsjerke datearret foar it grutste part út de 14e iuw. De klokketoer is rûnom ferneamd fanwegen de parasjutist John Steele, dy't yn 1944 by de Operaasje Albany oan 'e toer hingjen bleau en him dêr in pear oeren foar dea hold wylst de kûgels him om de earen fleagen. De film The Longest Days makke it barren tige bekend yn de rest fan wrâld en toeristen komme spesjaal dêr foar nei Saint-Mère-Église om de tsjerke te besjen.      

Ta oantinken fan John Steele waard oan 'e sealtektoer in pop hongen mei de namme "Big Jim". Fanwegen it reinige klimaat op de Cotentin moasten de parasjute, it unifoarm en de útrissing faak wiksele wurde en om de kosten dêrfan wat yn 'e hân te hâlden hat de gemeente in beskermjende ferflaach oer it materiaal oanbrocht.    

## Beskriuwing
De Marije-Himelfearttsjerke is in krústsjerke. It âldste diel fan 'e tsjerke is nei alle gedachten de krusing mei de fjouwer romaanske pylders en healrûne bôgen. De basis fan 'e romaanske krusingstoer giet werom op 'e 12e oant 13e iuw. Yn de iuw dêrnei binne de sydskippen oanboud. De kapitelen binne noch romaansk en fersierd mei bisten. De rest fan 'e tsjerke is fral goatysk fan styl.

Yn 'e 15e iuw waard oan 'e toer in goatyske balustrade yn flamboyante styl oanbrocht. It koer datearret fan 'e 14e iuw en hat in flakke ôfsluting mei in legereapsis. It westlike portaal en it noardlike sydskip binne oan it begjin fan 'e 15e restaurearre nei skea troch de Hûndertjierrige Kriich. 

De glês-yn-leadramen fan 'e glesker Gabriel Loire (1904-1996) binne wijd oan 'e ynvaazje en de befrijing. De lessener fan 'e tsjerke is fan fike hout en datearret út 'e 18e iuw.
Kastiel fan O

It **Kastiel van O** (Frânsk: *Chateau d'Ô*) is in wetterboarch yn Mortrée, noardlik fan Alençon yn it departemint Orne (Normandje), Frankryk.

It gebou giet werom op in midsiuwske boarch fan de 11e iuw, mar it hjoeddeiske kastiel waard tsjin it ein fan de 15e iuw en it begjin fan de 16e iuw boud. It kastiel is yn partikulier besit, mar it kin besichtige wurde. 

Sûnt septimber 1964 is it in histoarysk monumint. Yn maaie 2002 waard ek it grutte park, dat fan de gemeente is, oan de moumintelist tafoege.

## Skiednis

It kastiel waard boud op de grûn dat de widze wie fan in tige âlde Normandyske famylje, werfan't de earst bekend telch Robert d'Ô wie, dy't yn 1035 mei de hartoch fan Normandje Robert I nei it Hillige Lân op pylgertocht gyng. Mei de bou fan it hjoeddeiske kastiel waard yn de 15e uiw útein set; it waard foltôge yn de 16e iuw troch François d'O. Hy wie de lêste fan it laach en libbe sa rynsk, dat it kastiel yn in faillissemint telâne kaam. 

Op it besit waard troch de Kroan beslach lein en it waard yn 1611 ferkocht oan Alexandre de la Guesle. Yn 1647 kocht de famylje Montagu it kastiel, foardat it yn 1795 yn eigendom oergyng op Charles Valentin Roques. Syn famylje brocht ek feroarings oan it kastiel oan. Sa lieten hja bygelyks de oranzjery yn de tún bouwe. 

Sûnt 1841 wie de famylje Albon eigner dy't de grêften grutter makken. Under de lêste erfgenaam fan dy famylje rekke it yn ferfal en droege de grêft op. It kastiel kaam yn 1878 yn hannen fan in spekulant en it lângoed waard ferdield en los fan inoar ferkocht. Ek it meubilêr en de bibleteek waarden ferkocht.  

It kastiel waard ek noch in skoft brûkt as fekânsjehûs foar bern fan marinepersoniel. Foar dat doel waard it ynterieur ferboud, werby't it kastiel in soad fan it histoaryske karakter ferlear. Doe't de skriuwer Jacques de Lacretelle it slot mei syn frou Yolande kocht setten hja útein mei in restauraasje. Hja lieten de âlde ringmuorre restaurearje, de fresko's restaurearje en de grêften wer mei wetter folrinne. It kastiel krige wer passend meubilêr en it waard iepene foar it publyk.
Briedponton Lauwerseach

It **Briedponton Sternstee** is in eardere skûte út 1930 yn de haven fan Lauwerseach, dy't hjoeddedei tsjinst docht as in feilich eilântsje foar fûgels. Der binne maatregels nommen om tefoarren te kommen dat ratten en foksen by de nêsten komme en de boat is feroare yn in grintstrantsje mei buizen as skûlplakjes foar de jonge fûgels.

It ponton is in inisjatyf yn it ramt fan in tal maatregels om de natoer yn de haven te fuortsterkjen en is in gearwurkingsprojekt fan de haven, de Waadferiening, Rykswettersteat, Fûgelbeskerming Nederlân en NG Shipyards. 

Sternstee besiket de bûtendykske pôlen te ferfangen, dy't der hast net mear binne en jout foar benammen stirnzen en strânljippen in gelegenheid te brieden. Fan it ponton waard fuort in soad gebrûk nommen troch de wytstirns, al nei in pear wike waarden 36 nêsten fan it fûgeltsje teld.

Briedpontons lizze ek op oare plakken, lykas yn de Iemshaven en de Balchsânpolder yn Noard-Hollân.
Mortrée

**Mortrée** is in gemeente yn it Frânske departemint Orne yn de regio Normandje. De gemeente makket diel út fan it arrondissemint Argentan. 

## Skiednis
Mortrée ûnstie earder troch in fúzje fan de trije gemeenten Bray, Marigny en O. 

De hjoeddeiske gemeente Mortrée ûnstie as in *commune nouvelle* op 1 jannewaris 2019 troch gearfoeging fan de eardere gemeenten Mortrée en Saint-Hilaire-la-Gérard. Haadplak fan de gemeente is Mortrée.   

## Yndieling
De gemeente bestiet út Mortrée en Saint-Hilaire-la-Gérard, dy't de status fan *commune deleguée* hawwe. 

## It besjen wurdich
* Kastiel fan O
Baanhurdfytsen op de Paralympyske Simmerspullen 2016

De XV Paralympyske Simmerspullen waarden yn 2016 yn Rio de Janeiro yn Brazylje hâlden.

## Lokaasje
It baanhurdfytsen fûn plak fan 8 oant 11 septimber 2016 yn it *Velódromo Municipal do Rio*.

## Klassikaasje
**'Tandems**'
* B Fisueel beheinden

**Twatsjillers**
Fytsers dy't net op in normale fyts fytse kinne yn ferbân mei ien as meardere amputaasjes, fergroeiing, ferlamming as in harsesferlamming

* C1 
* C2 
* C3
* C4 
* C5

## Gemingd
### Team sprint

## Manlju
### Tandem

### Twatsjillers

## Froulju

### Tandem

### Twatsjillers

## Útslaggen Fryske dielnimmers

## Sjoch ek
* Dykhurdfytsen op de Paralympyske Simmerspullen 2012
De Heining

**De Heining** is in gemaal westlik fan Marrum. It gemaal waard yn novimber 2018 offisjeel iepene en op 14 maart 2019 yn gebrûk steld. It gemaal soarget foar in bettere ôffier fan wetter as it eazget. As de wetterstân yn 'e polder te heech wurdt giet it gemaal automatysk oan. Ek as it Hooglandsgemaal yn Starum op folle kapasiteit wurket giet it gemaal automatysk oan. Troch de ferbining tusken sâlt en swiet wetter ûntstie in unyk bûtendyksk lânskip foar fûgels en planten.

## Bou
Mei de bou waard yn april 2017 útein set. It wie in gearwurkingsprojekt fan de provinsje Fryslân, It Fryske Gea, de doetiidske gemeente Ferwerderadiel en it Wetterskip Fryslân. It jild foar it projekt kaam foar in grut part út it Waadfûns en it Europeeske Lânboufûns foar Plattelânsûntwikkeling. Oannimmer Jansma út Drachten fierde de bou út. De kosten wiene mei-inoar 13 miljoen euro.

## Utfiering

Underdiel fan it projekt wie de oanlis fan in ôfwetteringskanaal nei it bûtendykske natoergebiet Noarderleech yn it  Noard-Fryslân Bûtendyks, dat yn behear is by it Fryske Gea. It gemaal wetteret ôf yn de Waadsee en krige in fiskpassaazje foar glêsieltsjes, bot, spjirrings en toarnfiskjes. De fisktrep hâldt it wetter tsjin dat nei de Waadsee werom rinne wol. Sa bliuwt yn in grut part fan de ril genôch wetter stean en hawwe de fiskjes mear tiid om nei it gemaal te swimmen.     

By it setten fan de pomp yn 2018 wie it de grutste fiskfreonlike fizelpompe fan Nederlân. Hy waacht likernôch acht ton en is makke troch Hidrostal. It gemaal kin 252 m3 wetter yn de minút ôffiere en hat twa fizels, ien foar de polder en de oare foar de Fryske boezem. 

## Namme
De Heining wie eartiids de namme fan in streekje hûzen tusken Marrum en Nijebiltsyl, dêr't de seedyk in trijesprong hat en ien takke rjochting de buorskip Fiifhûzen giet. De namme ferwiist nei in rige peallen, in ôfskieding, om in dykfak ôf te skieden.
Triatlon op de Paralympyske Simmerspullen 2020

De XVI Paralympyske Simmerspullen waarden yn 2021 yn de Japanske stêd Tokio hâlden.

## Lokaasje
De triatlon wie fan 8 oant 28 augustus 2020 yn it Odaiba Marine Park.

## Klassikaasje

* PTVI - Triatleten mei in fisuele beheining
* PTWC - Triatleten mei in lichaamlike beheining dy't gebrûk meitsje fan in racerolstoel en in hânfyts
* PTS2 - Triatleten mei in lichaamlike beheining dy't slim muoite hawwe mei hurdrinnen en fytsen. 
* PTS4 - Triatleten mei in lichaamlike beheining dy't in bytsje muoite hawwe mei hurdrinnen en fytsen.
* PTS5 - Triatleten mei in lichaamlike beheining dy't amper beheind wurde.

## Manlju

## Froulju

## Medaljespegel
De top-10 fan lannen dy't by it baanhurdfytsen medaljes wûn ha tidens de Paralympyske Simmerspullen fan 2012.

## Sjoch ek
* Triatlon op de Olympyske Simmerspullen 2020
Judo op de Paralympyske Simmerspullen 2020

De XVI Paralympyske Simmerspullen waarden yn 2021 yn de Japanske stêd Tokio hâlden.

## Lokaasje
It judo wie fan 27 oant 28 augustus 2021 yn de Nippon Budokan, dat yn 1964 boud waard foar it judotoernoai op de Olympyske Simmerspullen fan 1964.

## Medaljespegel
De top-10 fan lannen dy't by it judo medaljes wûn hawwe by de Paralympyske Simmerspullen fan 2012.

## Utslaggen

## Sjoch ek
*Judo op de Olympyske Simmerspullen 2020
Triatlon op de Paralympyske Simmerspullen 2016

De XV Paralympyske Simmerspullen waarden yn 2016 yn it Brazyljaanske Rio de Janeiro hâlden. It wie de earste kear dat de triatlon op it programma stie fan de Paralympyske Simmerspullen.

## Lokaasje
De triatlon hie plak fan 10 oant 12 septimber 2016 yn Fort Copacabana.

## Manlju

## Froulju

## Medaljespegel
De top-10 fan lannen dy't by it baanhurdfytsen medaljes wûn ha tidens de Paralympyske Simmerspullen fan 2012.

## Sjoch ek
* Triatlon op de Olympyske Simmerspullen 2016
Skermjen op de Paralympyske Simmerspullen 2020

Op de **[[Paralympyske Simmerspullen 2020| XVI Paralympyske Simmerspullen]]** yn it Japanske Tokio hie it skermjen plak yn de “Makuhari Messe”, fan 25 oant en mei 29 augustus 2021

## Manlju

### Floret

#### Team

### Degen

#### Team

### Sabel

## Froulju

### Floret

#### Team

### Degen

#### Team

### Sabel

## Medaljespegel
De top-10 fan lannen dy't by it skermjen medaljes wûn ha tidens de Paralympyske Simmerspullen fan 2012.

## Sjoch ek
* Skermjen op de Olympyske Simmerspullen 2020
Aisne (departemint)

**Aisne** is in departemint yn it noarden fan Frankryk yn 'e regio Opper-Frankryk (Hauts-de-France). De namme is ûntliend oan 'e rivier dy't troch it departemint rint.  

## Geografy
It departemint grinzget yn it noarden oan it departemint Nord, yn it noardeasten oan Belgje, yn it easten oan 'e departeminten Ardennes en Marne, yn it suden oan it departemint Seine-et-Marne en yn it westen oan 'e departeminten Oise en Somme.

Rivieren yn it departemint binne de Aisne, de Marne, de Ourcq, de Vesle , de Somme, de Oise en de Serre. 

## Skiednis

It departemint Aisne wie ien fan 'e 83 departeminten dy't op 4 maart 1790 yn 'e Frânske Revolúsje stifte waard. 

Yn 'e Earste Wrâldkriich waard der oant trije kear ta slim fochten oan 'e Aisne (13-20 septimber 1914, 16 april-9 maaie 1917 en 27 maaie oant 6 juny 1918). 

Op 15 maaie 1940 foelen troepen fan 'e Dútske Wehrmacht it departemint oan. Yn 'e jûn fan 15 maaie stiet de Wehrmacht foar Montcornet. Fan 17 maaie oant 10 juny fochten de Dútsers en de Frânsen yn 'e Slach om de Aisne, in pear dagen letter foel Parys sûnder slach. 

Fan 1960 oant 2015 hearde it departemint by de regio Picardie, dy't yn 2016 yn de regio Opper-Frankryk opgyng. 

## Befolking
De bewenners fan it departemint wurde *Axonais* neamd.      

De grutste stêden neffens ynwennertal binne:

## Bestjoersyndieling
It departemint is te ferdielen yn 5 arrondisseminten, 21 kantons en 800 gemeenten.

## It besjen wurdich
Lykas hiel Pikardje is ek it departemint Aisne net sa toeristysk. It gebiet hat lykwols in soad te bieden oan goatyske monuminten. Fral de katedralen fan Laon, Soissons en Saint-Quentin binne it neamen wurdich. Yn it noardeasten leit de Thiérache. Yn 'e Tachtichjierrige Kriich binne dêr in soad tsjerke ferbouwd ta wartsjerken mei swiere muorren, tuorren en/of sjitgatten. 

Ek fan 'e Earste Wrâldkriich binne in soad spoaren efterbleaun. De Chemin des Dames wie yn dy tiid it front. De Dútsers groeven ferwulften yn in kalkstiengroeve, de *Drachenhöhle* (Drakengrot; yn it Frânsk *Caverne du Dragon*), dy't hjoeddei besocht wurde kinne.

## Ofbylden

St quentin hotel de ville.JPG|Saint-Quentin.
La cathédrale de Laon DSC 0707.jpg|Laon.
Abbey of St. Jean des Vignes 2, Soissons, Picardy, France - Diliff.jpg|Soissons.
P1040107WK Wimy.JPG|Ien fan de wartsjerken fan de Thiérache.
Château de Coucy, Chèvre.jpg|Château de Coucy.
Rugby op de Paralympyske Simmerspullen 2020

De **[[Paralympyske Simmerspullen 2020| XVI Paralympyske Simmerspullen]]** waarden fan 24 augustus oant en mei 5 septimber 2021 hâlden yn Tokio, dêr't dat jier ek de Olympyske Simmerspullen hâlden wiene. It rugby waard hâlden yn de * Yoyogi National Stadium* en hie plak fan 25 oant en mei 29 augustus.

## Groepsfaze

### Groep A

### Groep B

## Heale finales

## Brûnzen finale

## Finale

## Einrangskikking

## Sjoch ek
* Rugby op de Olympyske Simmerspullen 2020
Bankdrukken op de Paralympyske Simmerspullen 2020

It bankdrukken op de **[[Paralympyske Simmerspullen 2020| XVI Paralympyske Simmerspullen]]** yn Tokio, Japan, waard holden yn de Tokyo International Forum fan 26 oant 30 augustus 2021.

## Gewichtsklassen

## Medaljespegel
De top-10 fan lannen dy't by it bankdrukken medaljes wûn hawwe by de Paralympyske Simmerspullen fan 2012.

## Utslaggen
Beitske Visser

**Beitske Visser** (Dronten, 10 maart 1995) is in Nederlânsk autokoereur fan Frysk komôf. Sûnt 2019 riidt se yn de Formule W.
Roeien op de Paralympyske Simmerspullen 2020

De **[[Paralympyske Simmerspullen 2020| XVI Paralympyske Simmerspullen]]** ha fan 24 augustus oant en mei 5 septimber 2021 west. It roeien hie plak by de Tokyo Gate Bridge.

## Manlju
### Skif

## Froulju
### Skif

## Mingd
### Dûbeldtwa

### Fjouwer, mei Stjoerman

## Medaljespegel
De top-7 fan lannen dy't by it roeien medaljes wûn ha tidens de Paralympyske Simmerspullen fan 2012.

## Sjoch ek
* Roeien op de Olympyske Simmerspullen 2020
Roeien op de Paralympyske Simmerspullen

**[[Roeien]]** is ien fan de sporten dy’t op it programma fan de **[[Paralympyske Spullen| Paralympyske Simmerspullen]]** stean. 

## Klassen
Der binne fjouwer klassen dêr't yn roeid wurdt, en yn eltse klasse geane de wedstriden oer ien kilometer.

## Oanpassingen fan de roeiboat
De romp fan de roeiboat is identyk oan de roeiboat foar it reguliere roeien. De roeiboaten binne oanpast oan de beheining fan de roeier. Der binne gjin spesifikaasjes oan de stoel útsein dat de LTA4+ (de fjouwer-mei) in glydzjende stoel hat en de oare trije in fêste stoel. De stoel yn de TA 2x (dûbeld twa) jout in oanfoljende ûnderstiping, wylst de skiffs in folsleine ûnderstiping jouwe as de roeier dit nedich hat om it boppeliif yn in fiksearre posysje te hâlden.

Guon boaten kinne ekstra stabilisearing hawwe om foar in bettere balâns te soargjen.

## Skiednis
Roeien stiet sûnt de Spullen fan 2008 yn Peking, Sina op it programma fan de Paralympyske Simmerspullen.

## Keppeling om utens
*Roeien op de side fan it Ynternasjonaal Paralympysk Komitee 
*Klassifikaasjesysteem FISA
Max Verstappen

**Max Emilian Verstappen** (Hasselt, 30 septimber 1997) is in Nederlânsk Formule 1-koereur.
Max is de soan fan Jos Verstappen dy't ek yn de Formule 1 riden hat. 

## Teams Formule 1
*Torro Rosso: 2015 - 2016
*Red Bull: 2016

### Oersjoch Formule 1-karriêre

***** Seizoen noch dwaande.

### Oerwinningen yn de Formule 1

## Sjoch ek
* Formule 1
* Juan Manuel Fangio

## Keppeling om utens
*Webstee fan Max Verstappen
Hynstesport op de Paralympyske Simmerspullen 2020

It hynsteriden op de **[[Paralympyske Simmerspullen 2020| XVI Paralympyske Simmerspullen]]** yn Tokio, Japan, waard holden yn de Tokyo Equestrian Park fan 25 oant 30 augustus 2021.

## Ferplichte kür

### Yndividueel

## Frije kür

## Medaljespegel
De top-9 fan lannen dy't by de hynstesport medaljes wûn ha op de Paralympyske Simmerspullen fan 2012.

## Útslaggen Fryske dielnimmers

## Sjoch ek
*Hynstesport op de Olympyske Simmerspullen 2020
Somme (departemint)

**Somme** (Pikardysk: **Sonme**) is in Frânsk departemint yn 'e regio Opper-Frankryk (Hauts-de-France). It is ien fan 'e 83 departeminten dy't op 4 maart 1790 yn 'e tiid fan 'e Frânske Revolúsje ûntstie út in diel fan 'e provinsje Pikardje (Amiénois, Marquenterre, Ponthieu, Santerre en Vimeu). Fan 1960 oant 2015 hearde it by de regio Pikardje, dat sûnt 2016 yn 'e regio Opper-Frankryk (Hauts-de France) opgyng.

## Geografy
It departemint grinzget yn it noarden oan 'e departeminten Pas-de-Calais en Nord, yn it easten oan it departemint Aisne, yn it suden oan it departemint Oise en yn it westen oan it departemint Seine-Maritime en it Kanaal.

Troch it departemint rint de rivier de Somme.

## Skiednis

De rivier de Somme hat jimmeroan in grutte rol spile yn 'e skiednis fan 'e streek. Yn 1066 wie Saint-Valery-sur-Somme it plak dêr't de float fan Willem de Oermasterer de oerstek makke nei Ingelân. De rivier spile ek in rol yn 1346 yn 'e striid tusken Eduard III fan Ingelân en Filips VI fan Frankryk en de fjildtocht dy't letter late ta de Slach by Azincourt yn 1415. 

Yn 1636 yn 'e Tritichjierrige Oarloch fersloegen Spaanske troepen ûnder oanfiering fan Thomas Frans, prins fan Carignano, it Frânske leger oan 'e Somme.     

Mar it meast bekend is de Slach oan de Somme yn 'e Earste Wrâldkriich. Dy slach duorre fan july oant novimber 1916 en Frankryk, it Feriene Keninkryk en Dútslân ferlearen mear as ien miljoen man, sûnder ek mar wat terrein te winnen. Ek de grutte fjildslagen dy't lang om let de Dútsers stopten yn it Maitiidsoffensyf fan 1918 waarden útfochten yn 'e delling fan 'e Somme yn plakken lykas Villers Bretonneux.

## Stêden
De grutste stêden neffens ynwennertal fan it departemint binne:

## Bestjoerlike yndieling

It departemint Somme is ûnder te ferdielen yn 4 arrondisseminten, 23 kantons en 772 gemeenten:

## Befolkingsûntwikkeling departemint Somme sûnt 1962

## Ofbylden

Ault Falaises 06.jpg|Kliffen by Ault.
Le Hourdel02.jpg|Baai fan de Somme.
Façade Ouest Cathédrale Notre Dame - Amiens (FR80) - 2021-05-30 - 18.jpg|Notre-Dame fan Amiens.
Chateau de Rambures 2014.JPG|Kastiel fan Rambures.
Thiepval Anglo-French Cemetery -13.jpg|Thiepval.
Circuit Zandvoort

**CM.com Circuit Zandvoort** (foarhinne *Circuit Park Zandvoort* en *Circuit Zandvoort*) is in sirkwy foar foaral autosport dat yn de dunen oan de noardrâne fan Zandvoort leit, flak by de Noardsee. Tusken 1952 en 1985 wie it sirkwy regelmjittich de lokaasje fan de Grutte Priis Formule 1 fan Nederlân. De earstfolgjende Grutte Priis sil nei ôfwezigens fan mear as tritich jier yn 2021 organisearre wurde.

**Boarnen, noaten en/as referinsjes:**
*geschiedenis Circuit Zandvoort
Circuit de Spa-Francorchamps

Circuit Spa-Francorchamps is is sirkwy yn de gemeente Stavelot, provinsje Luik yn Belgje. It sirkwy is faak de lokaasje fan de Grutte Priis Formule 1 fan Belgje
Circuit Zolder

**Circuit Zolder** (ek wol *Circuit van Terlaemen* of *Omloop van Terlaemen*neamd) is in Belgysk autosirkwy by it doarp Viversel, yn de gemeente Heusden-Zolder. It sirkwy wurdt foaral brûkt foar toerauto races. Fan 1973 oant 1984 waard de Grutte Priis Formule 1 fan Belgje op dit sirkwy hâlden.
Romanus (gûverneur)

**Romanus** (twadde helte fan 'e fjirde iuw) wie *praeses* (gûverneur) fan Mauretaanje Sitifensis, yn' e Romeinske provinsje Afrika. Wat wy witte oer Romanus is oerlevere troch histoarikus Ammianus Marsellinus.

## Libben
Romanus wie in korrupte en gjirrige amtner dy't de provinsje foar in grut part oan syn lot oerlitten hat, en de befolking net beskerme tsjin plonderjende benden. Foar Firmus, in neisiet fan in aadlike famylje, wie dat in reden om yn opstân te kommen. De rebûlje fan Firmus gie safier dat dy himsels ta tsjinkeizer útrôp.

Keizer  Falentinianus I stjoerde syn betûfte generaal Teodoasius nei Afrika om in ein oan de opstân te meitsjen, en slagge mei syn missy. Lykwols krige Teodoasius yn de kampanje yn 'e gaten dat it minne bestjoer fan Romanus de boarne fan 'e opstân wie. Dy ynformaasje waard de keizer te hearren brocht en doe waard Romanus in proses yn Kartago oandien. Underwilens ferstoar de keizer, en waard de oerbefelhawwer fan it leger Merobaudes de sterke man yn it Westromeinske Ryk. Romanus stie op goede foet mei Merobaudes om't syn provinsje in wichtige leveransier fan nôt wie oan it Ryk, en hy foar stabiele leveringen soarge koe.

Uteinlik waard Romanus frijsprutsen en Teodoasius beskuldige. Teodoasius waard begjin 376 ta de dea feroardiele.

## Boarnen
* Ammianus Marsellinus, Res Gestae XXVIII.6 en XXIX.5
Oise (departemint)

**Oise** is in Frânsk departemint yn 'e regio Opper-Frankryk (Hauts-de-France). De namme fan it departemint is ûntliend oan 'e rivier de Oise.

## Skiednis

Oise is ien fan 'e 83 departeminten, dy't yn 'e tiid fan 'e Frânske Revolúsje oprjochte waarden . It wie eartiids in kroandomein fan 'e Frânske kening en makke doe diel út fan 'e provinsje Île-de-France.

Fan 1960 oant 2015 hearde it departemint Oise by de regio Pikardje, dy't yn 2016 yn de regio Opper-Frankryk opgyng.

## Geografy
It departemint Oise grinzget yn it noarden oan it departemint Somme, yn it easten oan it departemint Aisne, yn it suden oan 'e departeminten Seine-et-Marne en Val-d’Oise en oan it westen oan 'e departeminten Eure en Seine-Maritime.

## Stêden
De grutste gemeenten yn it departemint neffens ynwennertal (2021) binne:

## Bestjoerlike yndieling
It departemint Somme is ûnder te ferdielen yn 4 arrondisseminten, 21 kantons en 679 gemeenten

## Befolkingsûntwikkeling departemint Oise sûnt 1962
Filmfestival fan Denver

It **Filmfestival fan Denver** (Ingelsk: *Denver Film Festival*), ôfkoarte ta **DFF**, is in filmfestival dat elts jier yn novimber holden wurdt yn 'e Amerikaanske stêd Denver, yn 'e steat Kolorado. It evenemint waard foar de earste organisearre yn 1978. De organisaasje is tsjintwurdich yn 'e hannen fan 'e Denver Film Society. Op it Filmfestival fan Denver wurdt oandacht bestege oan sawol lange as koarte films, sawol ferheljende films as dokumintêres en sawol live action- as tekenfilms en sels oan fideoklips.

## Skiednis
De earste edysje fan it Filmfestival fan Denver waard holden op 4&nbsp;maaie 1978 en omfette films as *[[Annie Hall]]* en *[[Close Encounters of the Third Kind]]*. It evenemint wie betocht troch Peter Warren, dy't doe heechlearaar wiskunde wie oan 'e Universiteit fan Denver, en Irene Clurman, in filmkritika foar de krante *[[Rocky Mountain News]]*. Mei't doe de Old Centre-bioskoop, dy't letter dat jiers sloopt waard, mei 1.200 belangstellenden hielendal fol siet, waard besletten om der in jierliks barren fan it meitsjen. 

Oant 2012 waarden de filmfertoanings foar it meastepart holden yn 'e Tivoli Union-bioskoop op 'e Auraria-kampus. Sûnt draaie de measte films yn it Anna and John J. Sie FilmCenter, wylst premiêres holden wurde yn it Buell Theatre en it Ellie Caulkins Opera House, beide yn it Denver Performing Arts Complex. De organisaasje is no yn 'e hannen fan 'e Denver Film Society, wylst it filmfestival sponsore wurdt troch it tillefyzjenetwurk Starz.

## Prizen
De folgjende prizen wurde ferjûn op it Filmfestival fan Denver:
*Krzysztof Kieślowski Award foar Bêste Ferheljende Lange Film
*Amerikaanske Unôfhinklike Priis foar Bêste Ferheljende Lange Film
*Publykspriis foar Bêste Ferheljende Lange Film
*John Cassavetes Award foar Bêste Akeur
*Maysles Brothers Award foar Bêste Lange Dokumintêre
*Publykspriis foar Lange Dokumintêre
*Publykspriis foar Bêste Fideoklip
*Publykspriis foar Bêste Koarte Film
*Marilyn Marsh Saint-Veltri Award foar Bêste Koarte Animaasjefilm troch Studinten
*The Liberty Global International Student Filmmaker Award
*Short Screenplay Award
*Rare Pearl Award
*Earfolle Fermelding troch de sjuery

## Keppelings om utens
*Offisjele webside fan 'e Denver Film Society (organisaasje efter it Filmfestival fan Denver)
Nord (departemint)

**Nord** is in Frânsk departemint yn 'e regio Opper-Frankryk (Hauts-de-France). De namme fan it departemint is ûntliend oan 'e lokaasje yn it lân; it is it meast noardlike departemint fan Frankryk.

## Skiednis

Nord is ien fan 'e 83 departeminten, dy't oprjochte waarden yn 'e tiid fan 'e Frânske Revolúsje. It departemint waard út it Frânske diel fan Flaanderen, it Frânske diel fan Henegouwen en de Cambrésis (it gebiet fan 'e biskop fan Cambrai) gearstald.

De Yndustriële Revolúsje fan 'e 19e iuw fûn al ier plak. Yn 'e Earste Wrâldkriich waard der slim en lang fochten yn 'e streek. Nei de Twadde Wrâldkriich waard it gebiet op 'e nij in wichtich ekonomysk sintrum. Tsjintwurdich hat de regio folgjend op it sluten fan minen en de tekstylfabriken te lijen ûnder sosjale, ekonomyske, kulturele en miljeu problematyk. 

Fan 1960 oant 2015 hearde it departemint Nord by de regio Nord-Pas-de-Calais, dy't yn 2016 yn 'e regio Opper-Frankryk opgyng.

## Geografy
It departemint Nord dielt yn it noardeasten de súdlike grins fan Belgje. Yn it westen grinzget it departemint oan Pas-de-Calais, Aisne en in pear kilometer oan it departemint Somme. It Kanaal grinzget oan it noardwestlike diel fan Nord. 

It is in lang en smel departemint en hat as haadstêd Lille, dy't tegearre mei Roubaix, Tourcoing en Villeneuve-d’Ascq mei mear as in miljoen ynwenners it yndustriële hert fan it departemint foarmet. De gemeenten Boursies, Doignies en Mœuvres foarmje in eksklave fan it departemint en lizze geografysk yn it departemint Pas-de-Calais.

De wichtichste rivieren fan it departemint binne de Lys, de Sambre, de Scarpe, de Skelde en de Izer.

## Stêden

De grutste gemeenten yn it departemint neffens ynwennertal binne:

## Bestjoerlike yndieling
It departemint Nord is ûnder te ferdielen yn 6 arrondisseminten, 41 kantons en 648 gemeenten

## Befolkingsûntwikkeling departemint Nord sûnt 1962
Pas-de-Calais

**Pas-de-Calais** is in Frânsk departemint yn de regio Opper-Frankryk (Hauts-de-France). De namme fan it departemint ferwiist nei it Nau fan Calais. 

## Skiednis

Pas-de-Calais is ien fan 'e 83 departeminten, dy't oprjochte waarden yn 'e tiid fan 'e Frânske Revolúsje. 

Fan 1960 oant 2015 hearde it departemint Pas-de-Calais by de regio Nord-Pas-de-Calais, dy't yn 2016 yn de regio Opper-Frankryk opgyng.

It gebiet fan Pas-de-Calais komt foar it grutste part oerien mei it histoaryske greefskip Arteezje.

## Geografy
It departemint grinzget yn it westen en noardwesten oan It Kanaal en de Strjitte fan Dover, yn it noardeasten oan it departemint Nord en yn it suden oan it departemint Somme. De gemeenten Boursies, Doignies en Mœuvres foarmje in eksklave fan it departemint Nord yn it departemint.

Karakteristyk foar it gebiet wiene de minen en swiere yndustry. Troch it sluten fan minen en oare bedriuwen hat Pas-de Calais te krijen mei in relatyf hege wurkleazens en in soad sosjale problematyk. 

Wichtige rivieren yn it departemint binne de Authie, Canche, Ternoise, Liane, Sensée, Scarpe, Deûle, Lys en Aa.

De kust bestiet fral út strân, mar hat ek in pear kliffen: de krytrots Cap Blanc-Nez fan 134 meter en de 45 meter hege Cap Gris-Nez fan sânstien. Oan 'e oare kant fan it wetter lizze de kliffen fan Dover. It heechste punt fan Pas-de-Calais is de Mont Anor mei in hichte fan 271 meter.

## Stêden
De grutste gemeenten yn it departemint neffens ynwennertal binne:

## Bestjoerlike yndieling
It departemint Somme is ûnder te ferdielen yn 7 arrondisseminten, 39 kantons en 890 gemeenten

## Befolkingsûntwikkeling departemint Pas-de-Calais sûnt 1962
Apollonia van Ravenstein

**Apollonia van Ravenstein** (Geldrop, 12&nbsp;augustus 1952) is in rêstend Nederlânsk model en aktrise fan Brabânsk komôf. Hja belibbe har heechtijdagen yn 'e 1970-er en 1980-er jierren.

## Libben en karriêre
Van Ravenstein waard yn 1952 berne yn it Noardbrabânske Geldrop. Begjin 1970-er jierren makke se karriêre as model, en yn 1972 reizge se ôf nei de Feriene Steaten, dêr't se jierrenlang wurke. Har heechtijdagen duorren oant de ein fan 'e 1980-er of it begjin fan 'e 1990-er jierren. 

As fotomodel wurke se gear mei fotografen as Norman Parkinson, Richard Avedon en Irving Penn. Fotoreportaazjes fan har ferskynden yn in ferskaat oan tydskriften, wêrûnder *[[Vogue (tydskrift)|Vogue]]* en *[[Magazine Ambiance]]*. Yn 'e Feriene Steaten krige se in eksklusyf kontrakt fan 'e Amerikaanske edysje fan *Vogue*. Behalven as fotomodel wie Van Ravenstein ek aktyf as mannekên yn moadeshows. Yn Nederlân rekke se by it grutte publyk yn 't earstoan fral bekend mei in reklamespotsje foar in bekend merk shampoo wêryn't se har eigen namme neamde.

Njonken har wurkpaad stoarte Van Ravenstein har yn 'e Feriene Steaten yn it nachtlibben fan 'e *[[high society]]*, dêr't se in ferskaat oan ferneamde persoanen mette. Sa hie se kunde oan 'e keunstner Andy Warhol, dy't har tekene. Ek hie se in relaasje mei sjonger Mick Jagger fan 'e Rolling Stones en soe se it bêd dield hawwe mei akteur Jack Nicholson. 

Yn juny 1978 posearre Van Ravenstein neaken foar it neakenblêd *[[Playboy (tydskrift)|Playboy]]*. Yn 'e 1980-er jierren wie se út en troch njonken har modellewurk aktyf as aktrise. Sa fertolke hja de titelrol yn 'e film *Seraphita's Diary*, út 1980. Yn 1986 hie se in roltsje yn 'e troch Anton Corbijn regissearre fideoklip fan it nûmer *Quiet Eyes* fan 'e Golden Earring.

Datselde jiers hie Van Ravenstein har bekendste rol, as Yolanda Kruisman, de faam fan soan Johnnie (spile troch Huub Stapel), yn 'e satiryske komeedzjefilm *[[Flodder (film)|Flodder]]*, fan regisseur Dick Maas. Omreden fan har Brabânske aksint waard har dialooch yn dy film lykwols yn 'e postproduksje neisyngronisearre mei de stim fan Tanneke Hartzuiker.

Ein 1990-er jierren troude Van Ravenstein mei in kaptein fan in cruiseskip. Sûnt befart se de wrâldseeën oan syn side en fungearret se as gastfrou en tolk oan board fan 'e cruiseskippen fan 'e Holland-Amerika Lijn.

## Filmografy

|-

|-
|align="center"| 1980 || *Seraphita's Diary* || Seraphita || 
|-
|align="center"| 1984 || *Nothing Lasts Forever*&nbsp;&nbsp;&nbsp;|| Mara Hofmeier || 
|-
|align="center"| 1986 || *[[Flodder (film)|Flodder]]* || Yolanda Kruisman || neisyngronisearre mei de stim fan Tanneke Hartzuiker
|-
|}

## Keppelings om utens
*  Folsleine filmografy fan Apollonia van Ravenstein yn 'e Internet Movie Database (IMDb)
Opper-Frankryk

** Opper Frankryk** (Frânsk en offisjeel: *Hauts-de-France*, Pikardysk: *Heuts-d'Franche*) is de noardlikste regio fan Frankryk. De regio ûntstie op 1 jannewaris 2016 troch gearfoeging fan 'e twa regio's Nord-Pas-de-Calais en Pikardje. Op 6 en 13 desimber 2015 fûnen de eerste ferkiezings foar de 170 leden fan 'e earste *Conseil Régional* ("Regionale Ried") plak.

De regio hat in oerflak fan 31.813 km².

## Namme
De regio droech fan jannewaris oant septimber 2016 de tydlike namme *Nord-Pas-de-Calais-Picardie*. Dy namme folge de alfabetyske folchoarder fan 'e fusearre regio's. Oant 30 juny hie de Regionale Ried de tiid om foar in definitive namme te kiezen. Yn maart 2016 keas de ried foar de namme Hauts-de France mei as ûndertitel Nord-Pas-de-Calais-Picardie. Dy namme waard sûnder ûndertitel op 28 septimber 2016 troch it *Conseil d’État* fêstlein en gyng de oare deis yn wurking.

By in enkête op ynternet waard ynstee fan Hauts-de-France ek *Flandres-Artois-Picardie* en *Nord-Picardie* as mooglike nammen útsteld.

## Departeminten fan de regio
Nederrynske Heuvelrêch

De **Nederrynske Heuvelrêch** (Dútsk: *Niederrheinischer Höhenzug*, Nederlânsk: *Nederrijnse Heuvelrug*) is in driuwwâl, mei ferskate ûnderbrekkings, yn de Nederrynske Leechflakte, dy't yn in wide bôge fan Krefeld oant Nimwegen, tusken de Ryndelling yn it easten en de delte fan de rivier de Niers, rint. De heuvelrêch wurdt ek wol de **Nederrynske Hichte** neamd.

De driuwwâl, dy't op guon plakken krapoan 100 meter heech (Klever Berch is wol 106 meter heech), en dy't mear as sechtich meter boppe de deromhinne lizzende rivierterrassen fan de Ryn útstekt, ûntstie yn it Saale-glasiaal troch it opdriuwen fan gletsjers en gletsjertongen dy't út it noardeasten weikamen. Twa fan dy gletsjertongen foarmen de glasiale bekkens fan Groesbeek en Kranenburg, dy't dúdlik werom te kennen binne as de V-foarmige driuwwâl tusken Nimwegen en Kleef.

## Galery

Beek-Ubbergen-Duivelsberg_(3).JPG|*Duivelsberg* by Beek en Ubbergen mei útsicht op it flakke gea fan Duffel
Sonsbeck_-_Aussichtsturm_am_Dursberg_01_ies.jpg|Utsjochtoer op de *Dürsberg* by Sonsbeck
Sonsbeck.JPG|*Sonsbecker Schweiz* mei útsicht op Sonsbeck


## Sjoch ek
* Nederrynske Leechflakte
* Nederryn (regio)
Driuwwâl

In **driuwwâl** is in rêch yn in gea dy't bestiet troch gletsjers opdreaune materiaal. Driuwwâlen besteane benammen út sediminten dy't al foar de iisbedekking ôfset waarden. Yn Nederlân en Noard-Dútslân besteane driuwwâlen benammen út opdreaune sân of balstiennen. Dy ferskille dêrmei fan morenen dy't yn berchkeatlings foarkomme. Der kin lykwols al morenematearje yn in driuwwâl foarkomme, sa as balstienliem. Gauris is der njonken in driuwwâl in delte yn it lânskip. Dat is in oerbliuwsel fan in glasiaalbekken, dêr't de sediminten wei troch it iis opdreaun waard. Eartiids wiene driuwwâlen heger, mar troch eroazje waard de driuwwâl ôfflakke.

Yn Fryslân binne de hichten yn Gaasterlân part fan in driuwwâl dy't fierder bestiet út hichten yn Teksel, Wieringen, Stienwyk en Coevorden. Njonken de hichten fan Gaasterlân lizze de Fryske marren, dat, sa as hjirboppe neamd waard, in delte njonken in driuwwâl is dêr't ea in glasiaal bekken wie. Dy driuwwâl komt út it Saale-glasiaal wei.

Oare driuwwâlen yn Nederlân binne de Utertske Heuvelrêch, de Feluwe, de Sallânske Heuvelrêch, de hichten yn Twinte en de hichten yn it Ryk fan Nimwegen dy't part binne fan de Nederrynske Heuvelrêch dy't oer de grins yn Dútslân oant Krefeld ta rint. Fierders binne der driuwwâlen yn Dútslân sa as de Wilseder Berch op de Luneburger Heide, om Hannover hinne en yn it noardeasten fan Dútslân.

## Sjoch ek
* Morene

## Keppeling om utens
* Geology fan Nederlân
* Nederlânske lânfoarmen út it Saalien - Atlas fan Nederlân
* Untstean fan driuwwâlen, filmpke op schooltv
Maas-Waalkanaal

It **Maas-Waalkanaal** is in kanaal yn Nederlân fan 13,5 km lang dy't de rivieren de Maas en Waal mei-inoar ferbynt. It kanaal begjint by Heumen en rint noardlik dêr't it by Weurt, bewesten Nimwegen, einiget. De oansluting oan de Maas foarmet it trijeprovinsjepunt tusken Gelderlân, Limburch en Noard-Brabân.

## Skiednis
It graven fan it kanaal sette útein yn 1920 ûnder leiding fan Ludolph Reinier Wentholt (1885-1946). Op 27 oktober 1927 waard it kanaal offisjeel troch keninginne Wilhelmina iepene. Foar it kanaal groeven waard, moasten skippen in omwei fan likernôch 100 km meitsje as se fan Heumen nei Nimwegen ta woene, dêr't se it Dútske efterlân wei berikke koene.

Foar it doarp Heumen hie it graven fan it kanaal mindere gefolgen. It doarp kaam tusken de Maas en it kanaal te lizzen, dêr't it doarp lestiger troch te berikken waard. It doarp Neerbosch waard yn twaen snien. Yn it doarp Hatert ferdwûnen troch it bouwen fan de brêge *Hatertsebrug* yn de 1960-er jierren de tsjerke en twa doarpskroegen, dêr't de doarpskearn by ferdwûn.

Yn 1970 waard besletten it kanaal breder te meitsjen mei in rûsde bedrach fan 117 miljoen gûne. Yn deselde tiid besleat it gemeentebestjoer om de stêd bewesten it kanaal útwreidzje te litten. Dêr kaam de nije wenwyk Dukenburg. Krapoan tsien jier letter waard de wyk Lindenholt boud, dy't foar in part it eardere doarp Neerbosch opslokte. Dêrtroch rint it Maas-Waalkanaal troch in part fan de beboude kom fan Nimwegen.

## Wetterpeil

It kanaal sels leit alhiel yn Gelderlân, mar it behear dêrfan leit by Rykswettersteat ôfdieling East-Nederlân. Der is in slûzekompleks by Weurt, en der leit by Heumen ek in slûs, mar dy stiet hast altyd iepen, om't de Maas by Heumen op in konstant wetterpeil holden wurdt troch in keardaam by Grave.

Yn 2007 en 2008 waarden guon brêgen mei 25 oant 35 sm ferhege, sa't it wetterpeil yn it kanaal ferhege wurde koe. Dêrtroch waard it mooglik en lit kontenerskippen mei fjouwer lagen gebrûk meitsje fan it kanaal. Troch it ferheegjen fan it wetterpeil late dat ta heger grûnwetterstân yn de geaen fuort tsjin it kanaal oan. Om sok oerlêst tsjin te gean liet Rykswettersteat in drenaazjesysteem oanlizze. 

## Keppeling om utens
* Rykswettersteat: Maas-Waalkanaal
Ryk fan Nimwegen

It **Ryk fan Nimwegen** is in streek yn it súdeasten fan de Nederlânske provinsje Gelderlân. De streek leit om de stêd Nimwegen hinne, besuden de rivier de Waal en beëasten it Lân fan Maas en Waal.

De namme fan it gebiet komt fan it gebiet dat ta de frije ryksstêd Nimwegen hearde. Njonken Nimwegen sels omfiemet it gebiet ek de gemeenten Beuningen, Berg en Dal, Heumen en Wijchen. Ek de Noardlimburchske gemeente Mook en Middelaar wurdt gauris ta it Ryk fan Nimwegen rekkene.

## Gea
Tekenjend foar it gebiet is it grutte ferskaat oan geaen. Om Beuningen en Wijchen hinne is it wrydsk en beëasten en besúdeasten de stêd Nimwegen is it heuveleftich en beboske. It gebiet is part fan de Nederrynske Heuvelrêch dy't oer de grins yn Dútslân oant de stêd Xanten ta rint. It heechste punt fan it Nederlânske part fan dy driuwwâl is de *Vlierenberg* by Berg en Dal mei 91,8 meter boppe NAP. Yn de gemeente Berg en dal leit it natoergebiet *Ooijpolder*, dy't foarme waard troch de uterwaarden fan de rivier de Waal.

## Bestjoer en media
Der is in bestjoerlik gearwurkingsferbân "Regio Ryk fan Nimwegen" dy't sûnt 2016 warber is opit mêd fan arbeidsbemiddeljen en de YKT-foarsjennings foar gemeentebestjoeren yn de regio. Dêrnjonken tsjinnet it as in  "platfoarm foar it gearwurkjen en ôfstimmen tusken gemeenten yn de regio" op in stikmannich oare saken. Dat ferbân omfiemet ek de gemeente Druten yn it Lân fan Maas en Waal. Troch it útwreidzjen fan de stêd Nimwegen benoarden de Waal, de wyk Waalsprong omfiemet de bestjoerlike regio ek in part fan it gebiet Oer-Betuwe.

De publike omrop RN7 fersoarget it regionijs foar it Ryk fan Nimwegen.

## Sjoch ek
* Kertier fan Nimwegen, de eardere bestjoerlike ienheid dêr't Nimwegen ta hearde.

## Keppeling om utens
* VVV Nijmegen
* Regio Ryk fan Nimwegen (bestjoerlik gearwurkingsferbân)
Rivierterras

In **rivierterras** of **fluviatyl terras** is in lânfoarm dy't ûntstiet as in oerbliuwsel fan in eardere rivierflakte. In rivierterras lit de oerbliuwsels sjen út in tiidrek wei dat in rivier op in hegere hichte troch it gea hinne streamde. Terrassen yn in lânskip binne ûntstien mooglik troch rivierterrassen.

Yn in rivierbêd fynt by in stadige streamfaasje sedimintaasje plak. Sa wurdt in flakke dellingboaiem foarme, dy't opfolle wurdt troch sedimint. Dat materiaal wurdt alluviaal sedimint neamd. In rivier kin himsels wer in paad troch troch syn dellingboaiem snije en op in legere hichte streame, dêr't der wer in nije rivierflakte ûntstean kin. De oerbliuwsels fan de âlde dellingboaiem bliuwe dan efter as flakke stikken grûn as de letter foarme rivierflakte.

In de rivierbedding vindt bij een lagere stroomsnelheid sedimentatie plaats. Zo wordt een vlakke dalbodem gevormd, die is opgevuld met sediment. Dit materiaal wordt alluviaal sediment genoemd. Een rivier kan zich weer in zijn eigen dalbodem insnijden en op een lager niveau gaan stromen, waar weer een nieuwe riviervlakte kan ontstaan. De restanten van de oude dalbodem blijven dan achter als vlakke niveaus die hoger liggen dan de later gevormde riviervlakte.

Yn de Rynflakte is dúdlik in terrasselânskip werom te sjen, en ek yn it lânskip fan de grutte Nederlânske rivieren.
Terras (geology)

In **terras**, fan it Frânske *terrasse*, is yn de geology in lânfoarm dy't winliken op in triem fan in treppen liket. In terras bestiet út in geomorfologyske flakke boppegrûn dy't justjes ôfrinne kin, dat in "trêd" neamd wurdt, dy't begrinzge wurdt troch oan ien kant in steilere oprinnende helling. De trêd en de oprinnende helling dy't der mank mei giet foarmje it terras. In terras kin ek bestean út in trêd dy't oan alle kanten troch in oprinnende helling begrinzge wurdt. In smel terras wurdt gauris in "bank" neamd.

Der binne ferskate foarmen fan terrassen.

## Rivierterras

Rivierterrassen binne oerbliuwsels fan in eardere rivierflakte en waarden foarme troch snijen fan in paadtroch in rivier yn efterlitten materiaal dy't in earder rivierterras foarmen. It trochsnijen, efterlitten en eroazje fan in earder rivierterras kin it gefolch fan feroaring fan it wetterpeil fan de see,  feroaring yn it pleatslike klimaat, feroaring yn de hoemannichte sedimint dy't troch it streamen fan de rivier ferfierd wurdt, feroaring yn de streaming fan de rivier, of in mjuks fan de neamde oarsaken.

## Kame
In kame, fan it Aldskotske wurd foar "kaam", is in glasiale lânfoarm, in ûnregelmjittige heuvel dy't út sân, grind en oar materiaal dy't ophope waard yn in depresje, in delte, fan in him weromlûkende gletsjer.

## Seeterras

In seeterras wurdt foarme troch in eardere kustline fan in see of in oseaan. It kin foarme wurde troch it weromlûken fan it wetter of eroazje fan materiaal dêr't de kustline út bestiet.

## Marterras
In marterras wurdt foarme troch in eardere kustline fan in glasiaal, net-glasiaal, foarglasiaal mar. Lykas seeterrassen, kinne marterrassen foarme wurde troch weromlûkend wetter of eroazje fan materiaal dêr't de kustline út bestiet.

## Struktuerterras
Yn de geomorfology wurdt in struktuerterras foarme troch eroazje fan flakke lagen grûn. It terras ûntstiet troch eroazje fan in sêftere laach grûn fan in ûnderlizzende hurdere laach. It fuortspielen fan de boppeste sêftere laach leit de hurdere ûnderlaach bleat en sa ûntstiet in trêd fan in struktuerterras.

## Travertynterras

In travertynterras wurdt foarme wannear't kalkhâldend wetter út in waarmwetterboarne omheech spuitet oer de oerflak en dêr't wetterfallen ûntsteane. Kalsiumkarbonaten dy't foarme wurde mei help fan algen bouwe stadichoan de trêden fan travertynterrassen op. 

## Sjoch ek
* Rivierterras
Terras

(fan it Frânske *terrasse*)

*terras (geology), in natuerlike lânfoarm dy't it oansjen fan in triem fan in treppen hat
**rivierterras of fluviatyl terras, in lânfoarm dy't ûntstiet as restant fan in eardere rivierflakte
*terras (hoareka), in plak bûtendoar by in hoarekagelegenheid dêr't men sitte en iten en drinken ynnimme kin
*terras (lânbou), in troch minsken makke plato yn in heuvelige krite om op heuvelskeanten lânbougewaaksen ferbouwe te kinnen
*terras (tún), in plak yn 'e tún dêr't men bûtendoar sitte kin
**dakterras, in plak op in plat dak dêr't men bûtendoar sitte kin
*''Terras'' (tydskrift), in Nederlânsk tydskrift foar ynternasjonale literatuer en keunst
Conan the Barbarian

*Conan the Barbarian, de Ingelske namme fan Conan de Barbaar, in ferneamd personaazje út 'e ferhalen fan Robert E. Howard
**foar de fiktive wrâld fan Conan de Barbaar, sjoch: Hyboarysk Tiidrek

## Films
*''Conan the Barbarian'' (film út 1982), in Amerikaanske film út 1982 mei Arnold Schwarzenegger yn 'e titelrol
*''Conan the Barbarian'' (film út 2011), in Amerikanske film út 2011 mei Jason Momoa yn 'e titelrol

## Literatuer
;Romans
*''Conan the Barbarian'' (roman út 1982), in roman fan L. Sprague de Camp, Lin Carter and Catherine Crook de Camp op basis fan 'e film út 1982
*''Conan the Barbarian'' (roman út 2011), in roman fan Michael A. Stackpole op basis fan 'e film út 2011
;Ferhalebondels
*''Conan the Barbarian'' (ferhalebondel út 1955), in ferhalebondel út 1955 publisearre troch Gnome Press 
*''Conan the Barbarian'' (ferhalebondel út 2011), in ferhalebondel út 2011 publisearre troch Ballantine Books 

## Strips
*''Conan the Barbarian'' (stripsearje fan Marvel Comics), in stripsearje publisearre troch Marvel Comics fan 1970 oant 1993 en op 'e nij fan jannewaris 2018 ôf
*''Conan the Barbarian'' (stripsearje fan Dark Horse Comics), in stripsearje publisearre troch Dark Horse Comics fan febrewaris 2012 ôf